[{"text_idx": "#000001", "text": "Ers 2013 rydym wedi bod yn falch iawn i groeso Hanesydd Serameg, Lars Tharp, fel ein Harlywydd Gw\u0302yl\nAnrhydeddus. Ar o\u0302l astudio archeoleg gynhanesyddol yng Ngholeg Caius, Caergrawnt, ymunodd Lars a\u0302\nSotheby\u2019s, gan arbenigo mewn serameg Tsieineaidd. Tra yno cafodd wahoddiad i di\u0302m Antiques\nRoadshow (1986 i\u2019r presennol). Yn 1993 gadawodd yr arwerthwyr i sefydlu ei gwmni ei hun, Lars Tharp\nLtd (), gan gynghori ar bob agwedd ar serameg ac ar gaffael, gofalu a gwaredu celf yn\ngyffredinol. Roedd ei ymddangosiad cyntaf fel curadur gwadd ym 1997 gyda\u2019i Hogarth\u2019s China (Ffair a\nSeminar Ryngwladol Serameg ac yn ddiweddarach yn Amgueddfa Wedgwood)."}, {"text_idx": "#000002", "text": "Mae Lars yn darlledu\u2019n aml ar y teledu ac ar y radio (BBC3 a BBC4). Yn ogystal a\u0302\u2019r Roadshow (1986 i\u2019r\npresennol) mae wedi ysgrifennu a chyflwyno dwy ffilm ar gyfer y BBC: \u2018Treasures of Chinese Porcelain\u2019\n(BBC 2011) lle dilynodd y llwybr masnach hanesyddol dros-dir lle cafodd porslen Tsieineaidd ei allforio o\nJingdezhen i Ganton (Guangzhou); ac wedyn \u2018China in Six Easy Pieces\u2019 (BBC 2013) lle ef oedd y cyntaf i\nffilmio Casgliad enwog Percival David, y casgliad serameg preifat gorau y tu allan i Tsieina / Taiwan ac\nsydd bellach yng ngofal yr Amgueddfa Brydeinig."}, {"text_idx": "#000003", "text": "Gan gredu bod gwrthrychau difywyd yn dod yn fyw a hyd yn oed yn newid eu \u2018hymddangosiad\u2019 unwaith y\nbyddwn yn gwybod mwy am eu tarddiad a\u2019u hanes, mae ei ffilmiau diweddar wedi ail-fuddsoddi\ncanfyddiad pobl, nid dim ond am serameg Tsieineaidd (sut y cawsant eu gwneud, y llafur arwrol oedd yn\nrhan o\u2019u creu a\u2019u dod a\u0302 nhw i Ewrop, ac ati), ond o Gelf y Crochenydd yn gyffredinol. Pan yn cael cyfle i\nchwarae o gwmpas hefo clai, bydd Lars fel arfer yn bachu arno!"}, {"text_idx": "#000004", "text": "Yn anffodus ymddeolodd Henry Sandon fel arlywydd ein gw\u0302yl yn 2013. Roedd Henry yn ei elfen yn yr\nW\u0302yl, wedi\u2019i amgylchynu gan botiau a chrochenwyr ac roedd ei ddarlithoedd yn darparu gwybodaeth\nhelaeth i ymwelwyr i\u2019r w\u0302yl o serameg ynghyd ag amrywiaeth o straeon difyr. Bydd colled fawr ar ei o\u0302l a\nbyddwn bob amser yn ei groesawu fel gwestai anrhydeddus."}]